**NOTĂ INFORMATIVĂ**

**la proiectul hotărârii Guvernului cu privire la modificarea**

**unor hotărâri ale Guvernului (din domeniul delimitării proprietății publice)**

|  |
| --- |
| **1. Denumirea autorului şi, după caz, a participanţilor la elaborarea proiectului** |
|  Proiectul hotărârii Guvernului cu privire la modificarea unor hotărâri ale Guvernului (din domeniul delimitării proprietății publice)”,este elaborat de către Agenția Proprietății Publice. |
| **2. Condiţiile ce au impus elaborarea proiectului şi finalitățile urmărite** |
|  Prezentul proiect este elaborat în temeiul art. 20 alin. (5) și art. 21 alin. (10) din Legea nr. 29/2018 privind delimitarea proprietăţii publice (Monitorul Oficial al Republicii Moldova, 2018, nr. 142-148, art. 279), care prevede că modul de delimitare a terenurilor proprietate publică în funcție de apartenență și pe domenii se stabilește de către Guvern. Proiectul are ca scop ajustarea, îmbunătățirea și eliminarea unor incertitudini identificate în procesul de aplicare a cadrului normativ în domeniu la etapa de realizare/examinare a lucrărilor de delimitare a proprietății publice, de depunere/preluare, precum și de coordonare a materialelor de delimitare cu instituțiile vizate. În acest sens, proiectul prevede modificarea: - Hotărârii Guvernului nr. 63/2019 pentru aprobarea Regulamentului privind modul de delimitare a bunurilor imobile proprietate publică; - Hotărârii Guvernului nr. 80/2019 privind aprobarea Programului de stat pentru delimitarea bunurilor imobile, inclusiv a terenurilor proprietate publică, pentru anii 2019–2023. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Prezentul proiect de act normativ nu contravine legislației Uniunii Europene. |
| **4. Principalele prevederi ale proiectului şi evidențierea elementelor noi**  |
|  Proiectul prevede stabilirea procedurii de delimitare pe domeniu a bunurilor astfel încât pentru toate construcțiile să fie delimitate pe domeniu în procedură separată de delimitare de cea existentă. Suplimentar, proiectul prevede și simplificarea depunerii actelor de către companiile de executare a lucrărilor cadastrale de delimitare a terenurilor proprietate publică prin metoda electronică. Acest fapt vine să urgenteze procesul de expediere și examinare cu răspuns a dosarelor de delimitare selectivă, astfel fiind exclusă necesitatea aplicării stampilei direcției de profil din cadrul agenției sau semnăturii olografe, cu semnătura electronică a funcționarului care examinează materialele. La moment acest fapt este însoțit de un șir de riscuri, materialele nu se scanează integral iar copiile celor scanate nu sunt arhivate pe un server securizat. În aceeași ordine de idei, s-a propus și extinderea listei lucrărilor de delimitare selectivă ce pot fi realizate în localitățile unde sunt inițiate lucrările de delimitare masivă pentru deblocarea anumitor activități, din cadrul autorităților publice locale pe domeniile specificate în proiect (energetic, investițional etc). Referitor la termenul de intrare în vigoare, este de menționat că este necesară intrarea în vigoare la momentul aprobării din motiv că aceste modificări vin să deblocheze procedurile de delimitare inclusiv de reorganizare a întreprinderilor de stat care depind de acest proces (ex. Calea Ferată din Moldova).  |
| **5. Fundamentarea economico-financiară** |
| Implementarea proiectului nu presupune cheltuieli suplimentare din bugetul de stat. |
| **6. Modul de încorporare a actului în cadrul normativ în vigoare**  |
|  Operarea modificărilor în Hotărârea Guvernului nr. 63/2019 pentru aprobarea Regulamentului privind modul de delimitare a bunurilor imobile proprietate publică, Hotărârea Guvernului nr. 80/2019 privind aprobarea Programului de stat pentru delimitarea bunurilor imobile, inclusiv a terenurilor proprietate publică, pentru anii 2019–2023. Nu a fost identificat cadru normativ secundar necesar ajustării proiectului propus. |
| **7. Avizarea şi consultarea publică a proiectului**  |
|  În conformitate cu prevederile art. 32 din Legea nr. 100/2017 cu privire la actele normative și pct. 190 din Regulamentul Guvernului, aprobat prin Hotărârea Guvernului nr. 610/2018 proiectul se înaintează pentru avizare și expertizare în modul stabilit. Setul de documente aferent elaborării proiectului actului normativ vizat va fi publicat pentru consultări publice pe pagina web a Agenției Proprietății Publice www.app.gov.md |
| **8. Constatările expertizei anticorupție** |
| Proiectul va fi remis spre avizare către Centrul Național Anticorupție. |
| **9. Constatările expertizei de compatibilitate** |
| Proiectul nu conține prevederi pentru care ar fi necesară expertiza de compatibilitate. |
| **10. Constatările expertizei juridice** |
| Constatările expertizei juridice vor fi incluse după efectuarea procedurii propriu zise. |

**Director general Roman COJUHARI**